MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Direcția Economică

Nr. 22262/03.04.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, și Directorul Executiv al Direcției economice formulează următorul :

**RAPORT DE SPECIALITATE**

**la proiectul pentru modificarea HCL nr. 15/30.01.2020 privind vânzarea către**

**Misz Andreea a locuinței situată în municipiul Satu Mare, b-dul Cloșca**

**nr.72-74, bl. A, parter, ap.9**

Sentinţa civilă nr. 524/CA/28.12.2022 pronunțată de Tribunalul Satu Mare în dosarul nr.640/83/2020, rămasă definitivă prin Decizia civilă nr.152/29.03.2023 a Curții de Apel Oradea, obligă Consiliul Local al Municipiului Satu Mare la adoptarea unei hotărâri în baza Legii nr.85/1992 de aprobare a vânzării către Dna.Misz Andreea, a locuinţei situată în Municipiul Satu Mare, B-dul Cloşca nr.72-74, bl.A, parter, ap.9, la preţul de vânzare stabilit de reglementările în vigoare la data începerii procedurii de vânzare, în conformitate cu dispoziţiile Legii nr.244/2011 pentru modificarea art.16 din Legea nr.85/1992.

 Prin Hotărârea Consiliului Local al Municipiului Satu Mare nr. 15/30.01.2020 s-a aprobat vânzarea apartamentului nr.9 din blocul A, către Dna Misz Andreea, la preţul de vânzare de 115.658 lei, conform raportului de evaluare întocmit de SC JUST EVAL INVEST SRL, însuşit la art.1 al acesteia.

 Instanţa a avut în vedere raportul de expertiză tehnică judiciară întocmit în cauză de către dl expert Buhai Adrian Grigore, existând o diferenţă între valorile de vânzare stabilite prin cele două rapoarte de evaluare constatând că preţul de vânzare însuşit de Consiliul Local este mai mare față de prețul stabilit de către expertul judiciar. Instanţa a stabilit faptul că data la care trebuia să se raporteze expertul autorizat la calculul valorii de vânzare a locuinţei este 25.04.2018.

 Raportat la aceste aspecte, instanţa anulează parțial HCL nr.15/30.01.2020 în ceea ce privește Art.1, Art.3 și a Anexei 1 al acesteia, obligând Consiliul Local al Municipiului Satu Mare la adoptarea unei noi hotărâri privind vânzarea locuinţei situată în Muncipiul Satu Mare, B-dul Cloşca nr.72-74, Bl.A, parter, ap.9, la valoarea de vânzare stabilită prin raportul de expertiză tehnică judiciară întocmit în cauză de dl expert Buhai Adrian Grigore, respectiv 108.394 lei.

 Date fiind aceste considerente, înaintăm Consiliului Local al municipiului Satu Mare, prezentul proiect de hotărâre cu propunere de aprobare.

 **Șef serviciu, Director executiv,**

 **Faur Mihaela Lucia Ursu**

MD/2 ex